23 Mawrth 2017

|  |  |
| --- | --- |
| **Teitl y Papur:** | Cydraddoldeb, Amrywiaeth a Chynhwysiant - Adroddiad Blynyddol a Chynllun Gweithredu |
| **Cyfeirnod y Papur:** | **NRW B B 15.17** |
| **Noddir y Papur gan:** | Ashleigh Dunn |
| **Cyflwynir y Papur gan:** | Ashleigh Dunn |

|  |  |
| --- | --- |
| **Diben y Papur:** | **Datblygu / Penderfyniad** |
| **Argymhelliad:** | Dylid cymeradwyo Adroddiad Blynyddol 2016/17 ar Gydraddoldeb a'r Cynllun Gweithredu Cydraddoldeb 2017/18 i'w cyhoeddi’n allanol |

|  |  |
| --- | --- |
| **Effaith:**Noder – efallai nad yw’r holl benawdau yn berthnasol i'r pwnc | Sut y mae'r cynigion yn y papur hwn yn helpu Cyfoeth Naturiol Cymru i gyflawni egwyddorion Deddf Llesiant Cenedlaethau'r Dyfodol:  O ran y Cynllun Gweithredu Cydraddoldeb 17/18, rydym wedi cynnwys camau i gefnogi Rheoli Adnoddau Naturiol yn Gynaliadwy a chroesawu'r naw egwyddor, yn enwedig trwy ddatblygu cynlluniau lles y Bwrdd Gwasanaethau Cyhoeddus.  Mae'r Cynllun Gweithredu hefyd yn cynnwys gwaith y grwpiau Pobl a Thimau, ac yn darparu'r strategaeth i wella'r diwylliant gweithio o fewn Cyfoeth Naturiol Cymru, a fydd yn ei wneud yn lle da i weithio a datblygu. |

**Mater**

1. Mae angen cytuno ar destun drafft dwy ddogfen, yr Adroddiad Blynyddol ar Gydraddoldeb a Chynllun Gweithredu Cydraddoldeb y flwyddyn nesaf. Mae angen i'r rhain gael eu cyhoeddi ddiwedd mis Mawrth 2017.

**Cefndir**

1. Pob blwyddyn mae'n rhaid i ni gyhoeddi adroddiad sy'n nodi ein cynnydd o ran gwaith ar gydraddoldeb yn ogystal ag adolygiad o Gynllun Gweithredu y Cynllun Cydraddoldeb Strategol ar gyfer y flwyddyn ariannol i ddod. Mae hwn yn ofyniad cyfreithiol o dan Reoliadau Deddf Cydraddoldeb (Dyletswyddau Statudol) (Cymru) 2011.
2. Gwnaeth ein Hyrwyddwr Cydraddoldeb, Amrywiaeth a Chynhwysiant, Zoë Henderson, fynnu bod diweddariad ynglŷn â chydraddoldebau yn cael ei gynnwys fel rhan o Adroddiad Blynyddol 2016/17.
3. Cafodd y Tîm Gweithredol gyfarfod ar 7 Chwefror i drafod y cynnydd o ran y ddwy ddogfen. Ers hynny, mae Cyfarwyddiaethau wedi cyfrannu at yr adroddiad, a chyflwynwyd y dogfennau i Gadeirydd y Pwyllgor Perfformiad a Risg ar 2 Mawrth.

**Asesiad**

1. Fel rhan o'r broses o nodi gwybodaeth berthnasol ar gyfer yr adroddiad, rydym wedi asesu sut mae ein gwaith a'n gweithgareddau wedi helpu i gyflawni tri nod dyletswyddau cyffredinol y Ddeddf Cydraddoldeb, sy'n pwysleisio rhoi ystyriaeth ddyledus o ran yr angen i:

* Cael gwared ar wahaniaethu, aflonyddu ac erledigaeth anghyfreithlon, ac ymddygiad arall a waherddir gan y Ddeddf.
* Hyrwyddo cyfle cyfartal rhwng pobl sy'n rhannu nodwedd warchodedig berthnasol a'r rhai nad ydynt
* Meithrin cydberthnasau da rhwng pobl sy'n rhannu nodwedd warchodedig a'r rhai nad ydynt.

**Argymhelliad/Argymhellion**

1. Gofynnir i'r Bwrdd gymeradwyo'r Adroddiad Blynyddol 16/17 ar Gydraddoldeb, Amrywiaeth a Chynhwysiant a'r Cynllun Gweithredu Cydraddoldeb 17/18 i'w cyhoeddi.

**Risgiau Allweddol**

1. Mae risgiau o ran enw da, yn ogystal â risgiau cyfreithiol ac ariannol, yn gysylltiedig â pheidio cyhoeddi ein hadroddiad blynyddol erbyn 31 Mawrth y flwyddyn nesaf.

**Goblygiadau Ariannol**

1. Mae gan y Comisiwn Cydraddoldeb a Hawliau Dynol amrywiaeth o bwerau gorfodi a amlinellir yng Ngorchymyn Deddf Cydraddoldeb 2010 (Pennu Awdurdodau Cymreig Perthnasol) 2011. Gall y Comisiwn ddefnyddio nifer o ddulliau gwahanol, yn amrywio o arweiniad a chymorth i ymchwiliadau ac achosion llys, os nad ydym yn llwyddo i gydymffurfio â'r ddeddfwriaeth hon.

**Asesiad o’r Effaith ar Gydraddoldeb**

1. Nid yw Asesiad o’r Effaith ar Gydraddoldeb yn ofynnol ar gyfer yr adroddiad na'r cynllun, ond bydd yr wybodaeth yn y dogfennau hyn yn mynd ymlaen i ddylanwadu ar Asesiadau eraill o'r Effaith ar Gydraddoldeb.

**Mynegai o Atodiadau**

Atodiad 1 DRAFFT Adroddiad Blynyddol ar Gydraddoldeb ar gyfer 2016/17

Atodiad 2 DRAFFT Cynllun Gweithredu Cydraddoldeb 2017/18